fr ceb fr de en fr en cy de nl en cy fr de en eo cy en cy cy cy cy nl en nl cy cy cy cy en cy jbo cy de en es en tr es en en en cy cy it cy en fr ca cy cy cy cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy kw fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy cy fr cy en fr cy cy fr cy cy fr cy en fr cy cy fr cy cy fr cy cy fr cy en en en en en en
Participation Loving Alien People (PLAPs)
Hyfforddiant ar gyfer Gweithwyr Proffesiynol
Gallwch chwilota drwy'ch hawliau ar y wal isod, neu gallwch chi lawrlwytho'r rhestr lawn yma!
Rhowch wybod i ni beth yw'ch sefydliad a'r hyn rydych chi eisiau'r copïau ar ei gyfer, a gallwn ni anfon rhai atoch chi yn rhad ac am ddim: This email address is being protected from spambots. You need JavaScript enabled to view it..
Mae gan bob un dan ddeunaw oed yr hawliau sydd yn y Confensiwn hwn.
Mae’r Confensiwn yn gymwys i bob un, beth bynnag fo’i hil, crefydd, galluoedd, beth bynnag a feddylia neu a ddywed a pha fath bynnag o deulu y daw ohono.
Dylai pob sefydliad sy’n ymwneud â phlant weithio at yr hyn sydd orau i bob plentyn.
Dylai llywodraethau ofalu bod yr hawliau hyn ar gael i blant.
Dylai llywodraethau barchu hawliau a chyfrifoldebau teuluoedd i gyfeirio ac arwain eu plant fel eu bod, wrth dyfu, yn dysgu sut i ddefnyddio’u hawliau’n briodol.
Mae gan bob plentyn hawl i fyw. Dylai llywodraethau ofalu fod plant yn goroesi ac yn datblygu’n iach.
Mae gan bob plentyn hawl i enw a gofrestrwyd yn gyfreithiol, hawl I genedligrwydd a hawl i wybod am a, chyhyd ag y bo modd, i dderbyn gofal gan ei rhieni.
Dylai llywodraethau barchu hawl plant i enw, cenedligrwydd a chlymau teulu.
Ni ddylid gwahanu plant oddi wrth eu rhieni onid yw hyn er eu lles nhw’u hunain, er enghraifft os yw rhiant yn cam-drin neu’n esgeuluso plentyn.
Dylai teuluoedd sy’n byw mewn gwledydd gwahanol gael yr hawl i symud rhwng y gwledydd hynny fel y gall y rhieni a’r plant gadw mewn cysylltiad neu ddod at ei gilydd fel teulu.
Dylai llywodraethau gymryd camau i gadw plant rhag cael eu cymryd allan o’u gwledydd nhw’u hunain yn anghyfreithlon.
Mae gan blant yr hawl i ddweud eu barn ynghylch yr hyn a ddylai ddigwydd pan fo oedolion yn gwneud penderfyniadau sy’n effeithio arnyn nhw, ac i’w barn gael ei hystyried.
Mae gan blant yr hawl i gael a rhannu gwybodaeth onid yw’r wybodaeth yn niweidiol iddyn nhw ac i eraill.
Mae gan blant yr hawl i feddwl a chredu’r hyn a fynnant ac i arfer eu crefydd, cyhyd ag nad ydynt yn cadw pobl eraill rhag mwynhau eu hawliau. Dylai rhieni arwain eu plant yn y materion hyn.
Mae gan blant yr hawl i gydgyfarfod ac ymuno gyda grwpiau a sefydliadau, onid yw hyn yn cadw pobl eraill rhag mwynhau eu hawliau.
Mae gan blant yr hawl i breifatrwydd. Dylai’r gyfraith eu cadw rhag ymosodiadau ar eu ffordd o fyw, eu henw da, eu teuluoedd a’u cartrefi.
Mae gan blant yr hawl i wybodaeth ddibynadwy gan y cyfryngau torfol. Dylai teledu, radio a phapurau newydd roi gwybodaeth y gall plant ei deall ac ni ddylent hybu deunyddiau a allai niweidio plant.
Dylai’r ddau riant rannu cyfrifoldeb dros godi eu plant, a dylent ystyried yr hyn sydd orau i bob plentyn bob amser. Dylai llywodraethau helpu rhieni trwy ddarparu gwasanaethau i’w cefnogi, yn enwedig os yw’r ddau riant yn gweithio.
Dylai llywodraethau ofalu bod plant yn cael y gofal priodol, a’u cadw rhag trais, camdriniaeth ac esgeulustod gan eu rhieni neu unrhyw un arall sy’n edrych ar eu hôl.
Rhaidiboblsy’nparchueucrefydd, eu diwylliant a’u hiaith edrych ar ôl plant na all eu rhieni ofalu amdanyn nhw.
Pan fo plant yn cael eu mabwysiadu yr ystyriaeth gyntaf yw’r hyn sydd orau iddyn nhw. Dylai’r un rheolau gael eu cymhwyso os yw’r plant yn cael eu mabwysiadu yn y wlad lle ganed nhw neu’n cael eu cymryd i fyw mewn gwlad arall.
Dylai plant sy’n dod i wlad fel ffoaduriaid gael yr un hawliau â phlant a anwyd yn y wlad honno.
Dylai plant sydd ag anabledd o unrhyw fath gael gofal arbennig a chefnogaeth fel y gallant fyw bywyd llawn ac annibynnol.
Mae gan blant yr hawl i ofal iechyd o ansawdd da ac i ddwˆ r glân, bwyd maethlon ac amgylchedd glân iddyn nhw gadw’n iach. Dylai gwledydd cyfoethog helpu gwledydd tlotach i gyflawni hyn.
Dylai sefyllfa plant y mae eu hawdurdod lleol yn hytrach na’u rhieni yn gofalu amdanynt gael ei hadolygu’n rheolaidd.
Dylai’r Llywodraeth roi mwy o arian ar gyfer plant teuluoedd mewn angen.
Mae gan blant yr hawl i safon bywyd sy’n ddigon da i ymateb i’w hanghenion corfforol a meddyliol. Dylai’r Llywodraeth helpu rhieni na allant fforddio I ddarparu hyn.
Mae gan blant yr hawl i addysg. Dylai disgyblaeth mewn ysgolion barchu hunan- barch dynol plant. Dylai addysg gynradd fod am ddim. Dylai gwledydd cyfoethog helpu gwledydd tlotach I gyflawni hyn.
Dylai addysg ddatblygu personoliaeth a thalent pob plentyn yn gyflawn. Dylai annog plant i barchu eu rhieni, a’u diwylliant nhw ac eraill.
Mae gan blant yr hawl i ddefnyddio iaith ac arferion eu teuluoedd, boed y rhain yn cael eu rhannu gan fwyafrif y bobl neu beidio.
Mae gan blant yr hawl i ymlacio a chwarae ac ymuno mewn ystod eang o weithgareddau.
Dylai’r Llywodraeth gadw plant rhag gwaith sy’n beryglus neu a allai amharu ar eu hiechyd neu eu haddysg.
Dylai’r Llywodraeth ddarparu ffyrdd o gadw plant rhag cyffuriau niweidiol.
Dylai’r Llywodraeth gadw plant rhag camdriniaeth rywiol.
Dylai’r Llywodraeth ofalu na chaiff plant eu cipio neu eu gwerthu.
Dylai plant gael eu gwarchod rhag gweithgarwch a allai amharu ar eu datblygiad.
Ni ddylid trin plant sy’n torri’r gyfraith yn greulon. Ni ddylid eu rhoi mewn carchar gydag oedolion a dylid eu cadw mewn cysylltiad â’u rhieni.
Ni ddylai llywodraethau adael i blant dan bymtheg oed ymuno â’r fyddin. Dylai plant mewn parthau rhyfel gael gwarchodaeth arbennig.
Dylai plant sydd wedi cael eu hesgeuluso neu eu cam-drin gael help arbennig I adfer eu hunan barch.
Dylai plant a gyhuddir o dorri’r gyfraith dderbyn help cyfreithiol. Dylid defnyddio dedfrydau o garchar i blant ar gyfer y troseddau mwyaf difrifol yn unig.
Os yw cyfreithiau gwlad arbennig yn gwarchod plant yn well nag erthyglau’r Confensiwn, yna dylai’r cyfreithiau hynny aros.
Dylai’r Llywodraeth wneud y Confensiwn yn hysbys i bob rhiant a phlentyn.
Mae'r wefan hon a'i chynnwys i gyd yn hawlfraint 2018 Llywodraeth Cymru
Privacy & Cookies Policy
We use cookies to give you the best possible experience.
By continuing to use our website we assume you agree with our cookie policy.
Our Privacy & Cookie Policy